text: TV SYDs fond har fået ny formand
  23 maj 2013 kl. 19.10
  TV SYDs Fond har fået ny formand. Fondsbestyrelsen har i aften konstitueret sig med Peter Madsen, Kolding, som ny formand.
  Peter Madsen har i mange år været med i TV SYDs bagland. Han afløser Bjarne Jørgensen, Aabenraa.
  Fondsbestyrelsen udgør aktionæren i TV SYD A/S med en kapital på nominelt en million kroner. Det er formelt fondsbestyrelsen er sammensætter TV SYDs bstyrelse.
  Fondsbestyrelsen vælges for to år ad gangen.
  Fondsbestyrelsen sammensættes således:
  - To medlemmer udpeges af Støtteforeningen (normalt Støtteforeningens formand og kasserer).
  - De øvrige syv vælges af repræsentantskabet, så bestyrelsen får en alsidig sammensætning.
  - Gruppen af seer- og lytterorganisationer vælger et medlem.
  - Gruppen af erhvervsfaglige organisationer et medlem.
  - Gruppen af andre folkelige organisationer et medlem.
  - Det samlede repræsentantskab vælger fire bestyrelsesmedlemmer, idet det sikres, at såvel de tidligere Sønderjyllands, Vejle og Ribe amter er repræsenteret i bestyrelsen.
  